Notum sit omnibus tam futuris quam presentibus quod ego St. comes Burgundie dedi ecclesie Sancte Marie de Chastia sub Salins, Johanne filio meo comite Cabulon laudante decimas de Vilerobert et de l’Abierement devant Vilerobert quiete et pacifice ab eadem ecclesia in perpetuum possidendas. Prior vero et monachi ejusdem ecclesie in recompensatione hujus doni dederunt mi et heredibus meis in perpetuum possidendum quidquid habent apud Sovens exceptis X jujeribus terre et IIIIor falcibus prati et uno casali et ecclesiasticis beneficiis decimis scilicet et eleemosinis et eis que veniunt ad altare. Et ut hoc ratam et inconcussam habeat firmitatem, presenti pagine, sigillum meum apposui, et Johannes filius meus comes Cabulonum et prior ecclesie de Chastia sub Salins in veritatis testimonium et munimen. Actum anno gratie M.° CC.° XIX.°